Slaptivisme | Die Pienk Zuit
Volgens Urban Dictionary : The act of participating in obviously pointless activities as an expedient alternative to actually expending effort to fix a problem.
Ek hou van die woord. Ek gaan dit vertaal met slaptivisme. Afrikaners veral is mal oor slaptivisme. Ons sal petisies teken en vir koerante skryf en rondom braaivleisvure kla tot die bier en brandewyn op is. Maar om iets te doen aan ‘n probleem is darem te veel gevra. Slaptivisme laat jou voel asof jy besig is om iets te doen aan die probleem, maar eintlik rig jy niks uit nie. Hoekom is slaptivisme so gewild? Omdat dit makliker is as om iets daadwerklik aan ‘n probleem te doen, en goedkoper.
As jy saam stem en slaptivisme wil stop, sluit aan by my faceboek groep “Hou op om ‘n slaptivis te wees!”. Nee wag, hou eerder net self op om ‘n slaptivis te wees, en volgende keer as jy rondom die braaivleisvuur staan met jou 2de bier, en iemand begin weer kla oor misdaad in ons land, vra hom of haar bietjie wat hulle al gedoen het om die probleem te probeer oplos. Wees ook sommer reg met ‘n antwoord op die vraag oor wat mens nou eintlik self kan doen daaraan. Vra ‘n bietjie rond, gaan lê ‘n besoek af by jou polisiestasie en vra hoe jy kan help om die probleem op te los.
16 Responses to “Slaptivisme”
Ek kan nie daardie groep vind op die Facebook nie!
September 1, 2009 at 15:19
Bertus!, sluip asb die woord Slaptivis ‘n paar keer in jou artikels in, sodat dit ‘n algemeen aanvaarde Afrikaanse woord word. Dan kan ek my kinders vra om eendag op my grafsteen te skryf : “Hier lê Pienk Zuit : Denker, en skepper van die woord Slaptivis”
Ek ondersteun jou vertaling! Ek sal ‘n petisie opstel dat dit amptelik moet word 😉
Skraapdotnet, ek hou van jou naam. Ek sal ‘n petisie teken om .Net geskraap te kry.
September 2, 2009 at 9:52
Vir ‘n rukkie dag ek jy skryf oor blogging.
Freddy, touché! Vervang braaivleisvuur met blog en jy’t ‘n kolskoot.
September 2, 2009 at 21:36
Ek het nog ‘n nuwe woord “sarkas”. Soos in: Freddy is ‘n sarkas.
September 3, 2009 at 8:50
Ek is. Maar darem met myself ook.
Hoe beweeg van Slaptavis na aktivis?
Hoe beweeg ‘n mens van Slaptavis na aktivis?
September 7, 2009 at 13:38
Emil, maklik. Jy begin doen die moeilike goed wat werklik ‘n verskil maak, i.p.v. die maklike goed wat geen verskil maak nie, maar jou bloot laat voel dat jy iets doen (soos petisies teken of facebook groepe join).
Ja, vandag sien ek iemand versprei ‘n petisie dat skoolbiblioteke meer boeke moet kry. WTF?
Ry na die naaste skool en gee vir hul biblioteek van jou ou boeke, Crikey!
September 9, 2009 at 11:16
Vandag gedoen! Dankie. Nou is ek ‘n aktivis vir meer boeke vir biblioteke. Of hulle noodwendig plek het vir Kafka, Nietzsche en Satre is ‘n ander vraag 😆
April 25, 2010 at 22:55
September 1, 2009 at 14:20